Diari Oficial de la Generalitat Valenciana


Sumari del DOGV 6356, del 16-09-2010 (2010/9845)

RESOLUCIÓ de 9 de setembre de 2010, de la consellera de Turisme, com a presidenta de l'Agència Valenciana del Turisme, per la qual es publica la relació de subvencions concedides en l'exercici 2010, a l'empara dels programes 1-4 de la Resolució de 23 de desembre de 2009, per la qual es convoquen les ajudes de l'Agència dirigides a les entitats locals de la Comunitat Valenciana per a l'any 2010.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6356

Data del DOGV
:   16-09-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/9845


Data del document
:   09-09-2010

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 9 de setembre de 2010, de la consellera de Turisme, com a presidenta de l'Agència Valenciana del Turisme, per la qual es publica la relació de subvencions concedides en l'exercici 2010, a l'empara dels programes 1-4 de la Resolució de 23 de desembre de 2009, per la qual es convoquen les ajudes de l'Agència dirigides a les entitats locals de la Comunitat Valenciana per a l'any 2010. [2010/9845]
En compliment del que disposa l'article 18 de la Llei 38/2003, de 17 de novembre, General de Subvencions, resolc:
Primer
Publicar en l'annex I a esta resolució, la relació de subvencions concedides en l'exercici 2010 a càrrec dels programes 1, 2, i 3 de la Resolució de 23 de desembre de 2009, de la consellera de Turisme per la qual es convoquen les ajudes de l'Agència dirigides a les entitats locals de la Comunitat Valenciana per a l'any 2010 (DOCV núm. 6174 de 29.12.2009).
Este annex recull els beneficiaris de les subvencions, les actuacions subvencionades i els imports de les ajudes concedides en virtut de la Resolució de la consellera de Turisme, com a presidenta de l'Agència Valenciana del Turisme, de 10 de juny de 2010.
La suma total de les subvencions concedides en els esmentats programes 1, 2, i 3 de la Resolució de 23 de desembre de 2009 ha sigut de quaranta-nou mil sis-cents cinquanta euros amb quatre cèntims (49.650,04 euros) imputables al capítol IV, línia pressupostària SE000969, Qualitat i medi ambient, del pressupost de l'Agència Valenciana del Turisme per a l'exercici 2010, la qual cosa ha permés recolzar un total de 57 projectes consistents a implantar i certificar sistemes de gestió a les entitats locals de la Comunitat.
Segon
Publicar, igualment, en l'annex II a esta resolució, la relació de subvencions corresponents al programa 4 de la Resolució de 23 de desembre esmentada, concedides mitjançant una resolució de la consellera de Turisme, com a presidenta de l'Agència Valenciana del Turisme, de 10 de juny de 2010. L'annex esmentat detalla els beneficiaris de les subvencions, les actuacions subvencionades i els imports de les ajudes.
La suma total de les subvencions concedides en el referit annex II ha recolzat la realització de 15 estudis de planificació estratègica en turisme per part de distintes entitats locals de la Comunitat Valenciana i el seu import ha sigut de noranta-nou mil nou-cents vuitanta-vuit euros amb vint-i-dos cèntims (99.988,22 euros) imputables al capítol IV, línia pressupostària SE000044, Assistència tècnica municipal, del pressupost de l'Agència Valenciana del Turisme per a l'exercici 2010.
Tercer
Es fa constar que estes ajudes atorgades relatives als programes 1, 2, 3 i 4 de la Resolució de 23 de desembre esmentada estan cofinançades en un percentatge del 50% pel Fons Europeu de Desenvolupament Regional (FEDER) en el marc del POCV 2007-2013.
Quart
Contra esta resolució, que posa fi a la via administrativa, es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la seua publicació, previ requeriment, si fa el cas, tal com disposen els articles 44 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.
València, 9 de setembre de 2010.- La consellera de Turisme i presidenta de l'Agència Valenciana del Turisme: Belén Juste Picón.